Komisijos ataskaita Europos Parlamentui ir Tarybai dėl 2003 2007 m. bendrijos statistikos programos ex-post vertinimo {SEC(2009)14} /* KOM/2009/0001 galutinis */





[pic] | EUROPOS BENDRIJŲ KOMISIJA | Briuselis, 13.1.2009 KOM(2009) 1 galutinis KOMISIJOS ATASKAITA EUROPOS PARLAMENTUI IR TARYBAI DĖL 2003-2007 M. BENDRIJOS STATISTIKOS PROGRAMOS EX-POST VERTINIMO {SEC(2009)14} KOMISIJOS ATASKAITA EUROPOS PARLAMENTUI IR TARYBAI DĖL 2003-2007 M. BENDRIJOS ST ATISTIKOS PROGRAMOS EX-POST VERTINIMO 1. ĮVADAS 2002 m. gruodžio 16 d. buvo priimtas Europos Parlamento ir Tarybos sprendimas Nr. 2367/2002/EB dėl 2003–2007 m. Bendrijos statistikos programos[1] (toliau – BSP). Ši programa turėjo būti orientuojama pagal svarbiausius Bendrijos politikos prioritetus: ekonominę ir pinigų sąjungą, Europos Sąjungos plėtrą ir konkurencingumą, ilgalaikį darnų vystymąsi ir socialinę darbotvarkę. Programa buvo struktūrizuota atsižvelgiant į Eurostato misijos tikslus, taip pat į visų ES politikos sričių aukštos kokybės statistikai keliamus tikslus ir į išteklių naudojimo ir biudžeto vykdymo veiksmingumą. Sprendimo 4 straipsnyje nurodyta: „Programos įgyvendinimo laikotarpio pabaigoje Komisija, pasikonsultavusi su Statistikos programų komitetu, pateikia atitinkamą vertinamąją programos įgyvendinimo ataskaitą, atsižvelgdama į nepriklausomų ekspertų vertinimus. Ataskaita turi būti baigta rengti iki 2008 m. pabaigos ir po to pateikta Europos Parlamentui ir Tarybai.“[2] Šiame dokumente pateikiama reikalaujama vertinimo ataskaita, taip pat jame atsižvelgiama į finansiniame reglamente[3] ir jo įgyvendinimo taisyklėse[4] nurodytus reikalavimus, kad programos, siekiant patikrinti jų atitiktį nustatytiems tikslams, turi būti vertinamos pagal žmogiškuosius ir finansinius išteklius bei pasiektus rezultatus. Šios programos vertinimas taip pat turėtų reikšmingai pasitarnauti planuojant būsimas penkerių metų trukmės statistikos programas ir nustatant jų įgyvendinimo rezultatų stebėsenos sistemą. Ataskaita grindžiama 2006 m. Eurostato parengtu vertinimu vidurio laikotarpiu ir nepriklausomos bendrovės, su kuria buvo sudaryta sutartis, pateikta vertinimo ataskaita, kaip reikalaujama Bendrijos statistikos programos 4 straipsnyje. 2 skyriuje apibendrinami pagrindiniai faktai, susiję su programos tikslų įgyvendinimu, pateikiama kompleksinių klausimų ir naujų iniciatyvų, kurių nebuvo pradinėje programoje, apžvalga. 3 skyriuje pateikiamos rekomendacijos būsimos programos kūrimui ir vykdymui. Galutinę nepriklausomų ekspertų vertinimo ataskaitą galima rasti pridedamame Komisijos darbiniame dokumente. 2. PAGRINDINIAI PROGRAMOS PASIEKTI REZULTATAI Šiame skyriuje pagrindinis dėmesys skiriamas pasiektiems programos rezultatams visose statistikos srityse pagal antraštines programos dalis, ir horizontaliesiems tikslams, išvardytiems įgyvendinimo strategijose. Taip pat šiame skyriuje pateikiama ataskaita apie veiklą ir iniciatyvas, kurios iš dalies nebuvo nurodytos kaip konkretūs Bendrijos statistikos programos tikslai, ir kitų kompleksinių klausimų ir žmogiškųjų bei finansinių išteklių panaudojimo ataskaita. SANTRAUKA Remiantis pagal programos antraštines dalis[5] toliau pateiktais pasiektais rezultatais, galima teigti, kad beveik visi tikslai buvo pasiekti. Reikėtų pabrėžti, kad Europos statistikos sistema parodė savo gebėjimą tenkinti naujus ir kylančius politikos sričių poreikius ir pateikti papildomos statistinės informacijos, pavyzdžiui, su ES plėtra susijęs duomenų poreikis į ES atitinkamai stojant valstybėms narėms 2004 ir 2007 m., energetikos sektoriaus statistika, aplinkosaugos statistika, prieglobsčio ir migracijos statistika, su užsieniu susijusių įmonių statistika, greitai atliekami bendro vidaus produkto ir suderinto vartotojų kainų indekso įvertinimai, Europos sektorių sąskaitos, socialinės apsaugos rodikliai ir kt. Be to, parengta daugiametė Europos įmonių ir prekybos statistikos modernizavimo programa. Šios pažangos buvo įmanoma pasiekti ir intensyviai rengiant naujus arba peržiūrint galiojančius teisės aktus (pavyzdžiui, ekonomikos, verslo ir socialinės statistikos srityse), bet dar daugiau – kuriant ir taikant naujas metodikas ir priemones. Tai iš dalies patvirtinama faktu, kad didelė naujai statistikai rengti skirtos veiklos dalis beveik prilygo veiklai rengiant įprastinius duomenis. Palyginti daug veiklos buvo skirta kokybei užtikrinti ir Europos statistikos sistemai, parodant jos gebėjimą toliau siekti pažangos ir daryti patobulinimus, kurti. Šį siekį patvirtina tai, kad buvo parengtas ir įgyvendintas praktikos kodeksas, kad Eurostato statistiniai duomenys tapo laisvai prieinami internete, kad buvo vykdoma veikla, susijusi su geresniu prioritetų nustatymu ir respondentų naštos mažinimu. PASIEKTI REZULTATAI STATISTIKOS SRITYSE Laisvas prekių judėjimas. Parengti ir Intrastatui, ir Ekstrastatui skirti nauji teisės aktai, kuriais siekiama didinti duomenų teikimo ribinius dydžius, veiksmingiau naudoti esamą informaciją ir derinti statistikos ir muitinės sistemas, taip sumažinant įmonėms tenkančią naštą, Žemės ūkis. Valstybėms narėms buvo suteikta didelė parama toliau gerinant agrarinės aplinkosaugos ir kaimo plėtros rodiklius bei siekiant ūkių registrų pažangos. Siekiant mažinti duomenų teikimo naštą, nauji teisės aktai parengti ūkių struktūros tyrimo srityje. Laisvas asmenų, paslaugų ir kapitalo judėjimas. Su užsieniu susijusių įmonių statistikos srityje („įvežančios ir išvežančios su užsieniu susijusios įmonės“) parengti nauji teisės aktai ir atitinkamas metodikos vadovas, pirmą kartą atliktas duomenų rinkimas. Informacinės visuomenės srityje buvo parengtas pagrindų reglamentas, vėliau buvo atliekamas kasmetinis duomenų rinkimas, įtraukiant nekintamą ir kintamą klausimo dalis, taip suteikiant galimybę greičiau reaguoti į naujus duomenų poreikius. Vizų, prieglobsčio, imigracijos ir kitos su laisvu asmenų judėjimu susijusios politikos sritys. 2007 m. priimtas naujas Reglamentas dėl Bendrijos migracijos statistikos ir tarptautinės apsaugos statistikos. Atsižvelgiant į tai, buvo peržiūrėta leidimų gyventi duomenų struktūra ir turinys, su valstybėmis narėmis vyko intensyvios diskusijos dėl statistikos apibrėžčių ir rezultatų bei metaduomenų derinimo, siekiant užtikrinti geresnį migracijos ir prieglobsčio duomenų palyginamumą. Transportas. Visų transporto rūšių duomenų aprėptis ir kokybė buvo pagerinti, dėtos pastangos reguliariai teikti įvairius rodiklius, kaip antai susijusius su kelių eismu, įvairiarūšiu transportu ir veiklos rezultatais, ir gerinti jų kokybę Ekonominė ir pinigų politika. Nacionalinių sąskaitų srityje buvo tęsiamas Reglamento dėl Europos sąskaitų sistemos (ESA95) įgyvendinimas, atnaujinant perdavimo programą ir atliekant atitikties stebėseną. Greitai atliekami bendro vidaus produkto įvertinimai buvo daromi pagal grafiką, o metinės ir ketvirtinės sektorių sąskaitos pirmą kartą paskelbtos atitinkamai 2006 ir 2007 m. Buvo tęsiamas su nuosavais ištekliais, bendrosiomis nacionalinėmis pajamomis ir PVM susijusios statistikos patvirtinimo darbas. Tarptautiniu ir Europos lygiu pradėta pagrindinės nacionalinėms sąskaitoms taikomos metodikos peržiūra. Toliau buvo plėtojama metodinė sistema, susijusi su perviršinio deficito procedūra , o tiksliau – su valstybės finansų statistika , buvo išplatinta ketvirtinė ir metinė integruota vyriausybių finansų statistika. Buvo skelbiama tiesioginių užsienio investicijų , tarptautinės prekybos paslaugomis ir mokėjimų balanso statistika ir metaduomenys, įskaitant ketvirtinius mokėjimų balanso duomenis, ir rengiamos ketvirtinės ataskaitos. Atsižvelgiant į pasikeitusius bankų duomenų teikimo ribinius dydžius, peržiūrėta mokėjimų balanso statistikai skirtų duomenų rinkimo sistema. Be to, Eurostatas įnešė didelį indėlį rengiant Tarptautinio valiutos fondo mokėjimų balanso ir tarptautinių investicijų balanso vadovą (BPM6). Dėl trumpojo laikotarpio statistikos reikia pasakyti, kad reglamentas buvo iš dalies pakeistas, o rodiklių prieinamumas ir jų pateikimas laiku labai pagerėjo. Toliau buvo dedamos pastangos, kad būtų nustatoma ir tobulinama pagrindinių Europos ekonomikos rodiklių aprėptis, kad būtų teikiamos ilgesnės serijos ir kad jie būtų pateikiami laiku. Pagerinus metodinį darbą ir patobulinus strategines gaires kainų statistikos srityje, suderinto vartotojų kainų indekso duomenys buvo vis daugiau teikiami laiku ir jie buvo kokybiškesni. 2007 m. priimtas Reglamentas dėl perkamosios galios paritetų. Užimtumas. Nustatyti pagrindiniai darbo užmokesčio ir darbo sąnaudų integruotos sistemos elementai, įskaitant ketvirčio darbo sąnaudų indeksą ir kas ketverius metus rengiamą išsamų struktūrinį darbo sąnaudų tyrimą. Nuolat atliekamas ketvirčio darbo sąnaudų tyrimas buvo vykdomas visose valstybėse narėse, priimtas naujas Europos Komisijos reglamentas dėl laisvų darbo vietų statistikos, toliau buvo kuriama darbo rinkos politikos duomenų bazė. Bendroji prekybos politika. Buvo pradėta keletas veiksmų mokėjimų balanso duomenims tobulinti, atnaujinta keletas ilgalaikio darnaus vystymosi rodiklių, susijusių su užsienio prekyba. Pasiekta pažanga derinant mokėjimų balanso statistiką su nacionalinėmis sąskaitomis ir užsienio prekybos statistika. Socialinė politika, švietimas, profesinis mokymas ir jaunimas. Buvo peržiūrėti socialinės įtraukties ir socialinės apsaugos rodikliai ir pateikta dauguma susijusių duomenų. Priimtas pagrindų reglamentas dėl švietimo ir mokymosi visą gyvenimą statistikos, o profesinio mokymo tyrimas, kaip ir bandomasis suaugusiųjų švietimo tyrimas, atlikti remiantis 2007 m. paskelbtais duomenimis. Pradėta ruoštis Europos namų ūkių tyrimui, ir tai yra socialinės statistikos integruotos programos, kurios tikslas racionalizuoti esamus ir planuojamus Europos socialinius tyrimus bei tenkinti politikos poreikius panaudojant ad hoc modulius, dalis. Parengtas pagrindų reglamentas dėl gyventojų ir būstų surašymų, o prognozės dėl gyventojų skaičiaus pateiktos nacionaliniu ir regionų lygiu. Kultūra. Paskelbta metodinė ataskaita ir išleista statistikos knygelė, į kurią įtraukta su kultūra susijusi keleto rūšių statistika. Visuomenės sveikata. Europos Komisija patvirtino pagrindų reglamento dėl statistikos apie visuomenės sveikatą ir darbuotojų sveikatą bei saugą pasiūlymą, pradėta Europos Bendrijos sveikatos rodikliams parengti skirta veikla. Pradėtas Europos sveikatos tyrimas apklausos būdu, taip pat parengti įvairūs moduliai, kaip antai sveikatos būklės modulis. Paskelbti pirmieji sveikatos sąskaitų sistemos duomenų rinkiniai, buvo tobulinama Europos nelaimingų atsitikimų darbe ir profesinių ligų statistika. Vartotojų apsauga. Išleista keletas Europos vartotojams skirtų leidinių, tapo prieinami maisto saugos duomenys. Nustatyti maisto saugos ir mitybos politikos stebėsenos rodikliai, o duomenų šaltiniai įvertinti siekiant nustatyti Europos Sąjungai svarbius duomenis. Pramonė. Pagrindinis dėmesys skirtas paslaugų sektoriui ir su verslininkyste susijusiai statistikai. Į naujos redakcijos verslo struktūros statistikos teisinę bazę įtraukta verslo demografija ir verslo paslaugos, išbraukti mažesnės svarbos reikalavimai, įtraukti ad hoc moduliai ir Europos imčių sistema. Priimtas naujas reglamentas dėl įmonių registro ir pradėti darbai Bendrijos daugianacionalinių įmonių grupių registrui kurti. Patvirtinti nauji ekonominės veiklos ir produktų klasifikatoriai. Vyko intensyvios derybos rengiant reglamentą dėl energetikos statistikos. Be to, priimta nauja kainų skaidrumo direktyvos redakcija, nustatytos ataskaitų teikimo prievolės dėl mišrios šilumos bei elektros energijos, įneštas svarus indėlis rengiant ES metinę CO2 apskaitos ataskaitą. Ekonominė ir socialinė sanglauda. Pasibaigus ES plėtrai baigta teritorinio NUTS klasifikatoriaus peržiūra, intensyviau pradėti rinkti miestų audito duomenys. Pateikti sanglaudos ataskaitai reikiami duomenys. Moksliniai tyrimai ir technologijų plėtra. Baigta arba pradėta keletas metodinių ir mokslinių tyrimų projektų, kaip antai nauji statistinių duomenų atskleidimo kontrolės metodai, sezoninio išlyginimo gairės, įvairių šaltinių įtraukimo į Europos statistikos sistemą metodika, o kai kuriuose iš jų naudotos neseniai sukurtos bendradarbiavimo priemonės. Atlikta keletas inovacijų, daktaro disertaciją apgynusių žmonių karjeros raidos, mokslinių tyrimų ir technologijų plėtros srities tyrimų Bendrijoje, pagerintas duomenų prieinamumas. Aplinka. Statistiniai atliekų duomenys pirmą kartą išplatinti kaip numatyta reglamente. Kartu su kitomis paslaugomis sukurta Bendrijos naujos cheminių medžiagų politikos stebėsenos priemonė. Atlikta viso ilgalaikio darnaus vystymosi rodiklių sąrašo peržiūra. Siekiant rengti aplinkos sąskaitas, keletą kartų vykdytas duomenų rinkimas ir atliktas atitinkamas metodinis darbas. Vystomasis bendradarbiavimas (ir kiti išoriniai veiksmai). Atitinkamos Komisijos tarnybos teikė įvairaus pobūdžio technines konsultacijas ir techninę paramą Europos kaimynystės politikoje dalyvaujančioms šalims. Dėl bendradarbiavimo statistikos srityje regioniniu lygiu su Afrikos, Karibų ir Ramiojo vandenyno, Azijos ir Lotynų Amerikos šalimis reikia pasakyti, kad Komisijos tarnyboms Eurostatas teikė technines konsultacijas ir dalyvavo valdymo komitetuose ir kituose statistikai skirtuose aukšto lygio posėdžiuose. Kai kurie programos tikslai buvo ne visiškai pasiekti. Tai susiję su: audiovizualinių paslaugų statistika, kurios atsisakyta pasikeitus politikai; kultūros statistika, kurioje tikslų nepasiekta dėl ribotų išteklių; metodine parama, susijusia su traumų namie sritimi, atsakomybę už šią sritį perdavus kitai Komisijos tarnybai. SU HORIZONTALIAIS TIKSLAIS SUSIJę PASIEKTI REZULTATAI Horizontalūs tikslai susiję su Eurostato paslaugų teikimu Komisijai, kitoms Europos institucijoms ir didesnei naudotojų bendruomenei, su indėliu į Europos statistikos sistemos palaikymą ir plėtotę, su darbuotojų motyvacijos ir pasitenkinimo didinimu, su teikiamų produktų ir paslaugų kokybės gerinimu ir su vidinio našumo didinimu. Tikslai daugiausia buvo pasiekti todėl, kad buvo plėtojama IT infrastruktūra, kuriama ir įgyvendinama kokybės užtikrinimo sistema, pasinaudojus darbuotojų nuomonės tyrimo rezultatais buvo gerinamos darbo sąlygos, pradėta Europos mokymo statistikos srityje programa, plėtojama informacijos platinimo viduje ir išorėje strategija, stiprinama Europos statistikos sistemos valdymo struktūra. SU KOMPLEKSINIAIS KLAUSIMAIS SUSIJę PASIEKTI REZULTATAI Plėtra Programos vykdymo laikotarpiu iš esmės baigta naujųjų valstybių narių integracija į Bendrijos statistikos mechanizmus tiek duomenų rinkimo ir (arba) platinimo, tiek darbo struktūrų požiūriu. Veiksmingai teikta techninė pagalba siekiant sustiprinti šią integraciją ir parengti dabartines šalis kandidates, kad derybų procesą jos galėtų paremti svarbiais statistiniais duomenimis ir kad pasiruoštų būsimam stojimui. Respondentų naštos mažinimas Vykdyta įvairi veikla, kurioje pagrindinis dėmesys skirtas geresniam metiniam statistikos veiklos programavimui, prioritetų nustatymui bei naštos ir sąnaudų nustatymui pasirinktose statistikos srityse (transporto statistika, trumpojo laikotarpio statistika, Intrastatas, verslo statistika). Šio darbo rezultatas – 2006 m. lapkričio mėn. paskelbtas Komisijos komunikatas dėl respondentų naštos mažinimo, reikalavimų supaprastinimo ir prioritetų nustatymo Bendrijos statistikos srityje. Našta ir sąnaudos toliau buvo nustatinėjami vykdant veiklą visose valstybėse narėse ir panaudojant šiuo metu galiojančius teisės aktus bei vykdant iniciatyvas pasirinktose statistikos srityse (geresnis turimų duomenų panaudojimas, Europos duomenų imtys). Pagerėjus reglamentavimui, gauti rezultatai taip pat rodo, kad dėl statistinių duomenų teikimo atsirandanti administracinė našta yra palyginti maža. Europos statistikos sistemos plėtotė 2006 m. Eurostatas ir valstybės narės nusprendė pradėti svarstymus dėl Europos statistikos sistemos funkcionavimo (Krokuvos veiksmų planas), svarstymai apėmė teisinės ir institucinės struktūros klausimus, su statistika susijusias problemas ir Europos statistikos sistemos išteklių valdymą bei programavimą. Buvo sudarytos aukšto lygio darbo grupės. Pirmasis darbo rezultatas – pasiūlymas peržiūrėti Europos statistikos teisės aktus. Be to, sukurtas naujas sujungimo į tinklą mechanizmas ESSnets , kuriuo žinias ir išteklius padedama nukreipti į Europos statistikos tinklą. Į šį tinklą integruoti kai kurie valstybėse narėse atlikti eksperimentiniai darbai, kurių rezultatais gali naudotis visi Europos statistikos sistemos partneriai. Praktikos kodekso įgyvendinimas 2005 m. priimtu Europos statistikos praktikos kodeksu siekta užtikrinti tinkamą praktiką, išteklius ir gebėjimus teikti aukštos kokybės statistiką, kad būtų stiprinama nacionalinių statistikos institucijų ir Eurostato nepriklausomybė, integralumas ir atskaitomybė. Nuodugnius savęs vertinimus papildė 2006–2008 m. atlikti tarpusavio vertinimai, kuriuose specialiai nagrinėta institucinė aplinka ir duomenų platinimo būdai bei nacionaliniams statistikos institutams suteikta koordinavimo funkcija nacionalinėse statistikos sistemose. Visų peržiūrų rezultatai buvo apibendrinti Komisijos pateiktoje ataskaitoje. Baigtas Europos statistikos valdymo patariamosios tarybos, kuri prižiūrės praktikos kodekso įgyvendinimą, steigimo procesas. Kokybės valdymas Vykdyta įvairi veikla, kaip antai: reguliariai rengtos kokybės klausimams skirtos konferencijos ir vykdytos įvairios kokybės valdymo iniciatyvos visoje Europos statistikos sistemoje, įskaitant statistinių procesų ir rezultatų vertinimo kontrolinį sąrašą (DESAP) ir duomenų kokybės vertinimo metodų ir priemonių vadovą (DATQAM), nors galima toliau stiprinti duomenų kokybės aspektų stebėseną ir labiau derinti kokybiškų duomenų teikimą. Teikta parama valstybių narių iniciatyvoms kokybės srityje, o tų iniciatyvų geroji praktika buvo skleidžiama. Dialogas su naudotojais ir duomenų platinimas Svarbiausias pasiektas rezultatas – 2004 m. spalio 1 d. pradėtas nemokamas Eurostato statistinių duomenų platinimas internete. Dėl to labai padaugėjo lankytojų interneto portale, atsirado daug daugiau pranešimų žiniasklaidoje, galutinai nustatyta metaduomenų aprėptis. Patobulinta duomenų skelbimo programa ir išleidimo kalendorius, atlikta įvairaus pobūdžio naudotojams skirtų tyrimų. Sukurta naudotojo paramos sistema valstybėse narėse, o grįžtamoji informacija iš vartotojų buvo nuolat apibendrinama. Galiausiai, siekiant skatinti dialogą su naudotojais, įsteigtas Europos statistikos patariamasis komitetas (ESPK). Infrastruktūros plėtotė Pradėjo veikti nauja svetainė, įdiegta peržiūrėta referencinė duomenų bazė, siekiant pagerinti duomenų prieinamumą ir svetainės funkcionalumą. Infrastruktūra buvo plėtojama taip, kad valstybės narės vis daugiau naudojosi bendra prieiga duomenims perduoti, o tai sustiprino duomenų perdavimo veiksmingumą ir saugumą. Be to, Eurostatas įnešė svarų indėlį tarptautiniu mastu kuriant bendrą SDMX (angl. Statistical Data and Metadata eXchange ) formato standartą ir gaires. ŽMOGIšKųJų IR FINANSINIų IšTEKLIų PANAUDOJIMAS Dėl žmogiškųjų išteklių reikia pasakyti, kad jie nuolat didėjo (apie 15 %), daugiausia – dėl plėtros. Apie 82 % darbuotojų dirba rengiant statistiką, o likusieji atlieka administracinį ir politikai remti skirtą darbą. Ši proporcija buvo palyginti stabili daug metų, tačiau pastaraisiais metais truputį padidėjo. Nagrinėjamuoju laikotarpiu visas programos vykdymo biudžetas buvo 220,6 mln. EUR. Programos vykdymo laikotarpiu su ištekliais susijusi situacija buvo iš esmės patenkinama, nes naujus statistikos uždavinius, kaip antai atsiradusius dėl plėtros arba dėl naujų politikos poreikių, buvo įmanoma spręsti padidinus našumą ir skyrus papildomų ribotų išteklių. 3. REKOMENDACIJOS ATEIčIAI Vykdant šioje ataskaitoje nagrinėjamą Bendrijos statistikos programą, didžia dalimi buvo atsižvelgta į 1998–2002 m. Bendrijos statistikos programos ex–post vertinime pateiktas pastabas. Su dviem rekomendacijomis susijęs darbas pradėtas, tačiau nebaigtas. Šiose rekomendacijose siūlyta gerinti Eurostato veiklos vertinimo metodus ir apibrėžti bei valdyti įgūdžius ir žinias Europos statistikos sistemos lygiu. Toliau pateikiamos rekomendacijos, nepriklausomų ekspertų pateiktos vertinant Bendrijos statistikos programą (išsamesnės informacijos galima rasti pridedamoje ataskaitoje). GERINTI BENDRIJOS STATISTIKOS PROGRAMOS IR METINIų DARBO PROGRAMų RYšIUS Bendrijos statistikos programa sukurta kaip pagrindų programa, kurioje suformuluojama strateginė vizija penkeriems metams ir kartu su metinėmis darbo programomis užtikrinama, kad ji būtų lanksti ir adekvati visu laikotarpiu. Metinėse darbo programose, kuriose Bendrijos statistikos programa naudojamasi kaip nuoroda, tai turėtų aiškiai pabrėžiama, ir metinės programos turėtų būti grindžiamos atitinkama Bendrijos statistikos programa. Pagrindiniai Bendrijos statistikos programos tikslai atitinkamai turėtų būti atspindėti metinių programų hierarchiniuose tiksluose. Taip būtų įmanoma visiškai išnaudoti abiejų programų potencialą ir užtikrinti geresnę strateginių tikslų stebėseną. TOBULINTI BENDRIJOS STATISTIKOS PROGRAMOS VYKDYMO STEBėSENą Eurostate jau yra stebėsenai skirtų priemonių, kaip antai duomenų kokybės stebėsena, interneto svetainė, teisės aktų laikymasis, naudotojų pasitenkinimo tyrimai ir darbuotojų nuomonės tyrimai. Tačiau šios priemonės dar nėra integruotos sistemos dalis. Be to, neatliekama Bendrijos statistikos programos stebėsena pagal tikslus. Apskritai Bendrijos statistikos programos stebėsena turėtų būti atliekama nustačius pagrindinius rodiklius, kurie programos vykdymo laikotarpiu teiktų pakankamą informaciją apie veiklos ir strateginių tikslų siekimą. Esama stebėsenos veikla turėtų būti atitinkamai orientuota ir integruota į stebėsenos sistemą. SUBALANSUOTI POREIKIUS IR IšTEKLIUS Eurostato uždavinys – būti tarpininku tarp pagrindinių naudotojų Europos lygiu (daugiausia kitų Komisijos tarnybų) ir nacionalinių statistikos institutų bei kitų nacionalinės informacijos teikėjų. Bendradarbiaujant su pastaraisiais įdiegta daug naujų priemonių, siekiant gerinti bendradarbiavimo veiksmingumą. Naudotojų reiškiamas poreikis reguliariai gauti išsamius duomenis ateityje didės, nes rasis naujų politikos sričių ir reikės atlikti tebesitęsiančios politikos vykdymo ir vertinimo stebėseną. Siekiant nuolat tenkinti didėjantį sudėtingų ir kompleksinių duomenų poreikį, vis dėlto ateityje nepakaks tik gerėjančio Europos statistikos sistemos našumo. Šioje situacijoje reikia strateginiu požiūriu nagrinėti poreikius, kartu strategiškai nagrinėjant gamybos sistemų modernizavimą ir tolesnį procesų derinimą, ir, galbūt, išteklių (žmogiškųjų ir finansinių) visoje Europos statistikos sistemoje didinimą. Reikia dėti pastangų siekiant spręsti visai Europos statistikos sistemai būdingas problemas, tobulinat prioritetų nustatymą, paprastinant teisės aktus, iš anksto vertinant naujų poreikių poveikį ir peržiūrint išteklių poreikius. TOLIAU DIDINTI PASITIKėJIMą EUROPOS STATISTIKOS SISTEMA IR GERINTI SUINTERESUOTųJų šALIų PARTNERYSTę Kad Europos statistikos sistema gerai veiktų, labai svarbus suinteresuotųjų šalių pasitikėjimas ja ir įvairių suinteresuotųjų šalių tarpusavio partnerystė. Būdamas tarpininku tarp Komisijos tarnybų ir nacionalinių statistikos institutų, Eurostatas kartais susiduria su vienas kitam prieštaraujančiais įvairių sistemos dalyvių interesais. Yra keletas institucijų ir institucionalizuotų priemonių įvairių dalyvių dialogui skatinti, siekiant kurti pasitikėjimą ir stiprinti partnerystę. Sistemos kertinis akmuo yra šis pasitikėjimas ir partnerystė, ir ateityje Eurostatas juos turėtų toliau stiprinti. [1] OL L 358, 2002 12 16. [2] OL L 358, 2002 12 16, p. 2. [3] 2006 m. gruodžio 13 d. Tarybos reglamentas (EB, Euratomas) Nr. 1995/2006. [4] 2007 m. balandžio 23 d. Komisijos reglamentas (EB, Euratomas) Nr. 478/2007, iš dalies keičiantis Reglamentą (EB, Euratomas) Nr. 2342/2002. [5] Remiantis sutartimis.